als_Latn dik_Latn sag_Latn
“Të gjitha institucionet lindën pasluftës, si pjesë e organeve të përkohshme qeverisëse të themeluar nga UNMIK-u, prandaj janë vende punë të kontrabandura për vota dhe brenda tyre janë çerdhet e korrupsionit dhe krimit të organizuar. Shtrirja e këtyre bandave mafio-politike është e tillë që bëjnë kontroll vertikal dhe horizontal të veprimeve shoqërore dhe politike për të mos mundur të frymojë lirshëm që të ngre kokë kundër krimit dhe korrupsionit”, ka thënë Ismet Haziri.
Kosovës nuk do t’i hapet rruga për integrime evropiane pa pastrimin e politikës nga korrupsioni dhe krimi i organizuar. Pavarësisht faktit, që zyrtarët e lartë të shtetit po provojnë ta mbajnë gjallë shpresën e qytetarëve që në vitin 2017, Kosovës t'i hapen rrugët drejt integrime evropiane, me liberalizimin eventual të vizave, analistët politikë, vlerësojnë se një pritje e tillë është krejtësisht e kotë, ngase pa pastrimin e politikës nga korrupsioni dhe krimi i organizuar nuk ka perspektivë evropianë as për shtetin, as për qytetarët e izoluar.
Sipas tyre, rrugëtimi i Kosovës drejt BE-së, nuk varet vetëm nga suksesi i gjykatës, por gjithsesi edhe nga gatishmëria e institucioneve relevante për ta luftuar krimin dhe korrupsionin. Ata pohojnë, se pa pastrimin e shoqërisë dhe të institucioneve nga të korruptuarit dhe kriminelët, nuk do të bëhen hapa përpara në integrimet evropiane.
Njohësi i çështjeve politike Ismet Haziri ka thënë, se vërtet është mëkat që Kosova të humb hapin për integrime dhe të jetë pjesë e organizmave ndërkombëtar nga shkaku i nivelit të lartë korruptiv dhe krimit të organizuar. Sipas tij, krimi dhe korrupsioni u rritën në djepin e ndërkombëtarëve, të cilët si duket i kënduan ninulla që të rriten dhe të bëhet mallkim për Kosovën.
(Tekstin e plotë mund ta lexoni të shtunën dhe të dielën në publikimin e shtypur të gazetës kombëtare “Bota sot” në Kosovë dhe diasporë)
als_Latn als_Latn als_Latn als_Latn als_Latn